Le Golf National

Le Golf National er et golfbaneanlegg i Guyancourt i Frankrike, sørvest for sentrum av Paris. Designere av baneanlegget er arkitektene Hubert Chesneau og Robert von Hagge i samarbeide med Pierre Thevenin. Banen ble påbegynt i juli 1987 og ble offisielt åpnet 5. oktober 1990 av ungdoms- og sportsminister Roger Bambuck. Hele baneanlegget består av tre baner, to 18-hullsbaner «L’Albatros» (albatross) som er hovedbanen med par 72 på 6 703 meter og «L’Aigle» (eagle) med par 71 på 5 691 meter, samt 9-hullsbanen «L’Oiselet» (birdie) med par 32. Le Golf National er vert for Open de France på Europatouren i golf for menn, som er det eldste åpne nasjonale mesterskapet på det europeiske kontinentet. Turneringen ble første gang spilt på Le Golf National i 1991, og har blitt spilt her siden, bortsett fra i 1999 og i 2001. Banen var vertskap for Ryder Cup i 2018. Golfturneringen i Sommer-OL 2024 skal spilles på banen L'Albatros, som under lekene vil ha en kapasitet på 35 000 tilskuere. Referanser Eksterne lenker Offisielt nettsted (en) Golf national – kategori av bilder, video eller lyd på Commons